**18 СРЕДНО УЧИЛИЩЕ “УИЛЯМ ГЛАДСТОН”**

гр. София – 1303, ул. “Пиротска” № 68, тел. 02/988-03-01, тел./факс 02/987-96-82

**УТВЪРДИЛ:**

 **ДИРЕКТОР: ..............................**

 **/В. СТОЙЧЕВА/**

**ПРОГРАМА**

**ЗА ПРИОБЩАВАНЕ НА ДЕЦАТА И УЧЕНИЦИТЕ**

**ЗА УЧЕБНАТА 2021/2022 ГОДИНА**

Програмата е създадена на основание чл. 263, ал. 1, т. 9 от Закона за предучилищното и училищното образование и е приета от Педагогическия съвет с Протокол №................... 2021 г. /

Приобщаващото образование представлява всеобхватен процес, който включва осигуряване на подкрепа и равни възможности за качествено образование, приемане индивидуалността на всяко дете, разнообразието от потребности на всички деца и включване на ресурси насочени към създаване на възможности за развитието и участието им във всички аспекти на живота в общността. Приобщаването засяга цялата училищна общност – ученици, педагогически специалисти, помощен перонал и родители.

18 СУ „Уилям Гладстон” работи за осъществяването на успешно приобщаващо образование и постигане на крайната цел – създаване на приобщаващо общество, което да позволи на всички деца и възрастни, независимо от пол, възраст и етническа принадлежност, нарушения в развитието, или тежки заболявания да участват в живота на обществото и да имат своя принос.

***НОРМАТИВНА ОСНОВА НА УЧИЛИЩНАТА ПРОГРАМА***

Приобщаването се явява основополагащ принцип, който дава възможност на училищата да развият своя капацитет и да станат по-гъвкави към различията на отделните учащи. Така училищата подобряват възможността си да осигурят равен достъп на всички до качествено образование.

Нормативна основа на училищната програма:

- Закон за предучилищното и училищно образование;

- Наредба за приобщаващото образование (2017);

- Конвенцията на ООН за правата на детето (1989)

- Конвенцията на ООН за правата на хората с увреждания (2006 г.)

***ПРИНЦИПИ***

Процесът на приобщаване се състои в търсене на ресурсите на всяко дете за активното му участие в училищната общност.

Базира се на основни принципи на включващото образование:

• Всяко дете има право на образование и трябва да има равен достъп до образование

• Всяко дете може да учи и да се възползва от предимствата, които образованието дава

• В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус

• Включващото образование предполага промени в образователната система, за да може тя да се адаптира към потребностите на конкретното дете в много по- голяма степен, отколкото детето да се адаптира към системата. Прилагане на диференцирани педагогически подходи, ориентирани към интересите и стимулиращи мотивацията на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;

• Различията между децата са източник на многообразие и богатство, а не на проблеми. Приемане и зачитане на уникалността на всеки ученик – индивидуалните потребности и възможности, личностните качества, знанията, уменията и интересите, на които образователната институция трябва да отговори по подходящ начин, така че детето или ученикът да развие максимално своя потенциал;

• Възгледите и мнението на детето трябва да бъдат взети предвид при неговото участие в училище. Детето следва да бъде стимулирано да участва активно в образователния процес

• Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване.

• Сътрудничество между всички участници в процеса на приобщаващото образование – училището, ученика, семейството, партньорските организации и Училищно настоятелство;

• Гъвкавост и динамичност на процеса на приобщаващото образование, съобразно потребностите на учениците.

***ВИЗИЯ***

Програмата за приобщаване на учениците се основава на иновативно, гъвкаво и личностно-ориентирано обучение:

• учениците да получат пълноценни знания, умения и компетентности

• да се изградят като свободни и морални личности, способни да живеят и работят заедно, да общуват помежду си, да поемат отговорности

• да развиват творческите си заложби и способности

• да изградят умения и навици за здравословен начин на живот

• училището да се утвърди като конкурентно способен и привлекателен център за всички ученици.

*Програмата е насочена към всички групи ученици в 18 СУ:*

 – ученици, изложени на риск от отпадане, поради липса на мотивация за учене;

 – ученици, диагностицирани със специални образователни потребности;

 – ученици с хронични заболявания;

– ученици с изявени дарби;

– сираци или деца лишени от родителска грижа по други причини

***ОСНОВНА ЦЕЛ****:* Създаване на подкрепяща среда за цялата ***училищна общност***. Работата на училищната общност, да е насочена към:

* към здравето и благополучието на всички учащи, които помагат на учащите да осъзнаят, че уменията и качествата могат да бъдат развити с целенасочени усилия, усърдна работа и упоритост;
* гъвкави възможности за учене, които осигуряват непрекъснатост и плавен преход от един етап на образование към друг и гарантират приложимостта на наученото в живота и в работата;
* споделена отговорност към управлението и засилено сътрудничество между училищния персонал;
* партньорство с родителите, настойниците и семействата с цел да се насърчат стремежите и да се повиши участието на учащите;
* участие на местната общност и работодателите с цел да се увеличи приложимостта на знанията, предвидени в учебния план, и да се разширят възможностите за работа.

***ДЕЙНОСТИ ЗА ПРЕДОСТАВЯНЕ НА РАВНИ ВЪЗМОЖНСТИ ЗА ПРИОБЩАВАНЕ НА УЧЕНИЦИТЕ***

Програмата за предоставяне на равни възможности за приобщаване на учениците включва следните дейности:

* Оказване на специално внимание на равно­поставеността във всички училищни структури и процеси (например групиране на учащите, разпределение на персонала, достъп до учебни занятия и извънкласни дейности, акредитация на образованието и квалификацията, разпределение на ресурсите).
* Анализ на успеха и постиженията на учениците, с цел осигуряване на равни възможности за постигане на резултати, които имат значение за бъдещата им реализация.
* Въвеждане на по-гъвкави методи за оценка на постиженията извън обичайните тестове, а именно да се отчитат не само академичния успех, но и личните, социални и по-широки постижения.
* Постепенно преминаване от тесни, стандартизирани методи за измерване на успеха към по-персонализирани подходи, които оценяват по-широките и по-меродавни резултати.
* Целенасочено предоста­вяне на непрекъсната подкрепа на учителите и училищните ръководители за повишаване на възможностите им да подобрят постиженията на всички учащи.
* Повишаване на професионалните знания и опит на учителите, за да се отговори на разнообразните потребности на учащите.
* Разработване на новаторски подходи и организация на учебния процес така, че да е от полза за всички.
* Сътрудничество на училищната общност с местни университети, с други училища/колежи и с местни специалисти, за да се подобри капацитета на училището да прилага практики, подкрепени с доказателства.

**Мерки и дейности:**

|  |  |  |  |  |
| --- | --- | --- | --- | --- |
| **Оперативни цели** | **Дейности** | **Очаквани резултати** | **Индикатори** | **Отговорници** |
| Изграждане на силен лидерски екип и разпределяне на задачите между заинтересованите страни, за гарантиране на устойчивост и осигуряване на ангажираност.  | Ефективно използване на вътрешни и външни данни/информация, за да се гарантира, че новостите (в преподаването и ученето, учебния план, оценяването и училищната организация) осигуряват равни възможности на всички учащи и че всички заинтересовани страни взимат участия в оценката и развитието на училището.  | Изграждане на силен лидерски екип.  | Подобрени нагласи към ученето, които намаляват съревнователния елемент между учениците за сметка на екипната работа. | Училищна общност/ръководствоПрофесионални училищни общности (ПУО) |
| Подобряване на училищната етика, която насърчава взаимоотношение на уважение между всички заинтересовани страни.  | Създаване на гъвкави форми на организация, които да се избягва стигматизация и категоризация. | Успех и благополучие на всички учащи в гъвкави форми на организация. | Диалогът е съсредоточен върху „целенасочено планиране на успеха на всички ученици, за да се предоставят персонализирани възможности за напредък. В него трябва да се чува също гласът на учащите, което ще допринесе за увеличаване на тяхното участие и ангажираност.  | Цялата училищна общност |
| Осигуряване на обучителна среда, основана на знания и факти. препоръките от предишни проекти на Агенцията, които насърчават училищните ръководители и учителите:  | 1. Активно включване в научни изследвания, за подкрепа на новаторски подходи, които да позволят на всички учащи да напредват.
2. Създаване на системи/партньорства, за да се осигури достъп до най-нови изследователски данни, които подкрепят научноизследователската дейност в училище.
 |  |  | Цялата училищна общност |
| Осигуряване на гъвкав учебен план, подходящ за всички учащи.  | Включване на по-широки умения, които да подготвят учащите за живота, за професионална реализация и личностно развитие (например лични/социални умения, изкуства, спорт и т.н.).  | Свободен избор на учащите за тяхната ангажираност.  | Желание и възможности за по-нататъшно образование, обучение и заетост.Подготовказа за сигурна и устойчива реализация.  | Цялата училищна общност |
| Усъвършенстване „оценителната грамотност“ сред учителите. | - използване данните от оценяването на учащите в подкрепа на по-нататъшното им образование; - съвместна работа с колегите и споделяне разбирания за стандартите и преценката си за напредъка на учащите, така че да се поддържат високи очаквания за всички.  |  |  |  |
| Изграждане на структури/процеси, които насърчават сътрудничество със семейства и специализирани услуги  | Сътрудничество със специалисти от сферата на здравеопазването, социални услуги и др.  | Предотвратяване на стигматизацията/сегрегацията на учащите.  |  |  |
| Разработване на методи за събиране и споделяне на информация за подходите, които „работят“, основани на факти.  | Сътрудничество между училищната общност за развитие на практики, основани на факти,  |  |  |  |
| Подпомагане на диалога на национално равнище за постигането на общо разбиране за същността на приобщаващото образование. | Сътрудничество за повишаване и усъвършентсвуване на общуването и постиженията. | Постиженията на всички учащи в една система, която осигурява възможности за учене на всички. |  |  |
| Усъвършенстване на политиката по отношение на първоначалната подготовка на учители и последващото им професионално развитие поставя акцент върху приобщаващото образование, равнопоставеността и многообразието. | Изграждане у учителите нагласи, ценности и компетенции, които да им позволят да си служат с данни и да анализират и оценяват ефективно своята работа, за да могат да я подобряват с оглед положителните резултати на всички учащи.  | Умения за анализ и оцененка на ефективността от работата си, с цел подобряване положителните резултати на всички учащи.  | Подобряване положителните резултати на всички учащи. |  |